Diari Oficial de la Generalitat Valenciana


Sumari del DOGV 6965, del 14-02-2013 (2013/1006)

Notificació de la sentència dictada en el juí verbal número 965/2011.
---------------------------------------------------------------------

### Dades del document

Número de DOGV
:   6965

Data del DOGV
:   14-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1006


Organisme emissor
:   Jutjat de Primera Instància Número 6 d'Orihuela

Tipus de document
:   Edicte

Notificació de la sentència dictada en el juí verbal número 965/2011. [2013/1006]  
Juí verbal 000965/2697-AF   
De: Comunitat de Propietaris Eurozenia Fase I, amb DNI/NIE/NIF: -  
Domicili: -  
Procuradora: María Ferrandis Montoliu.   
Contra: Mark Peter Parris i Alison Jayne Parris, amb DNI/NIE/NIF: -   
Domicili: carrer de Rafael Alberti, 9, porta 7, A, Formentera del Segura.   
Procurador/a: -   
Julio Vila Llácer, secretari del Jutjat de Primera Instància número 6 d'Orihuela, faig saber:  
Que en el present procediment de juí verbal, seguit a instàncies de la Comunitat de Propietaris Eurozenia Fase I contra Mark Peter Parris i Alison Jayne Parris, s'ha dictat la sentència que, literalment, diu així:  
  
«Sentència número 198/2012  
Orihuela, 5 de desembre de 2012   
María Teresa Martínez Soto, magistrada jutgessa del Jutjat de Primera Instància número 6 d'esta ciutat, he vist estes actuacions de juí verbal de reclamació d'una quantitat amb el número 1946/2012, seguides a instàncies de la Comunitat de Propietaris Eurozenia Fase I, representat per la procuradora la senyora Ferrandis Montoliu, contra Mark Peter Parris i Alison Jayne Parris, els quals no compareixen a l'acte del juí a pesar de constar degudament citats, i dicte sentència basant-me en els següents   
Antecedents de fet   
Primer. La procuradora la senyora Ferrandis Montoliu, en nom i representació de la Comunitat de Propietaris Eurozenia Fase I, va presentar un escrit de demanda de juí verbal civil, que per torn de repartiment va correspondre a este Jutjat, contra Mark Peter Parris i Alison Jayne Parris, en el qual, després d'al·legar els fets i fonaments de dret que va estimar que eren aplicables, va acabar sol·licitant al Jutjat que es dictara sentència en què es condemnara els demandats al pagament de la quantitat de 1.850,51 euros en concepte de quotes per al sosteniment dels gastos generals de la comunitat de propietaris vençuts, més els que es produïsquen després de la demanda, interessos legals i costes.   
  
Segon. Admesa a tràmit la demanda, es va assenyalar el dia 5 de desembre de 2012, a les 13.30 hores, per a la celebració del juí verbal, i els demandats van ser citats per edictes.   
Tercer. Celebrada la vista el dia i l'hora assenyalats, va comparéixer la part actora, i no ho van fer els demandats, a pesar de constar citats de forma legal, per la qual cosa són declarats en situació de rebel·lia processal.  
La part actora s'afirma i ratifica en l'escrit de demanda i sol·licita la recepció del pleit a prova.  
Oberta la fase probatòria, la part actora sol·licita com a mitjans de prova documental i interrogatori de les parts; admesa la prova, queden les actuacions en la taula de la jutjadora per a dictar sentència.  
  
Quart. La quantitat reclamada en el present procediment és inferior a 3.000 euros.   
Quint. En la tramitació del present juí s'han observat les prescripcions legals que li són aplicables.   
Fonaments jurídics   
Primer. De resultes de la prova practicada en l'acte de la vista oral i en concret de la documental que es troba en les actuacions i les conseqüències de la incompareixença de la part demandada als efectes de l'article 304 de la Llei d'Enjudiciament Civil, han quedat acreditats els fets exposats en l'escrit inicial d'al·legacions:  
- Els demandats són propietaris proindivís de la vivenda sítia a Formentera del Segura, urbanització Eurozenia Fase I, carrer de Rafael Alberti, número 9, porta 7, i que forma part de Comunitat de Propietaris Eurozenia Fase I; la dita vivenda va ser adquirida per compravenda atorgada en escriptura pública, en data 7 d'abril de 2004 i consta inscrita en el Registre de la Propietat d'Almoradí, al tom 2157, llibre 54, foli 43, finca número 3905, i este aspecte queda acreditat amb la nota simple del Registre de la Propietat i aportat com a número 2 de documents amb la demanda.  
- En data 9 de juliol de 2010, es realitza junta general ordinària en la qual s'acorda la reclamació judicial dels deutes als copropietaris morosos, entre els quals s'inclouen els demandats (doc. núm. 1 de la demanda i consistent en una còpia de l'acta de la junta) i on consta la liquidació del saldo deutor a la data de la realització de la junta de propietaris.   
-En data 9 de març de 2010, la secretària de la comunitat de propietaris actora expedix un certificat del saldo deutor dels demandats a la dita data i que fa una suma de 1.850,81 euros, i així document 4 de la demanda.   
-Amb caràcter previ a la interposició de la demanda, l'actora efectua una reclamació extrajudicial del deute per mitjà de la remissió d'un burofax que no va ser arreplegat pels demandats, i així document número 3 de la demanda.  
-Per tot això, considerem acreditats els fets en què la demandant fonamenta la seua pretensió i, en conseqüència, estime la demanda i condemne els demandats a pagar a l'actora la quantitat de 1.850,81 euros, en concepte de quotes impagades a la comunitat de propietaris en la data de l'acte del juí, i això en aplicació del que disposen els articles 9.1.e, 2n paràgraf, i), 2n paràgraf, i 21 de la Llei de Propietat Horitzontal, i articles 395 i 396 del Codi Civil, sobre comunitat de béns.  
  
Segon. Les costes del procediment s'imposen a la part demandada, a l'empara del que establix l'article 394.1 de la nova Llei d'Enjudiciament Civil.  
Vistos els preceptes legals i la jurisprudència que li són aplicables.   
  
Dispositiva  
Estime la demanda interposada per la Comunitat de Propietaris Eurozenia Fase I, representada per la procuradora la senyora Ferrandis Montoliu, contra Mark Peter Parris i Alison Jayne Parris, en situació de rebel·lia processal, i condemne els demandats a pagar de forma conjunta i solidària a l'actora la quantitat de 1.850,81 euros, amb els interessos legals des de la interpel·lació judicial, i al pagament de les costes.   
  
Esta és la meua sentència, de la qual s'unirà una testimoniança a les actuacions que l'han motivada, que pronuncie, mane i firme.»   
Notifiqueu la present resolució a les parts, i feu-los saber que la sentència és ferma i que, contra esta, no es pot interposar cap recurs en virtut del que disposa la nova redacció de l'article 455 de la Llei d'Enjudiciament Civil fet per la Llei 37/2011, de 10 d'octubre, de Mesures d'Agilització Processal.   
Publicació: la sentència anterior l'ha llegida i publicada la magistrada jutgessa del Jutjat de Primera Instància número 6 d'Orihuela, mentre estava en audiència pública en el dia de hui, de la qual cosa done fe.  
I atés que els dits demandats, Mark Peter Parris i Alison Jayne Parris, es troben en parador desconegut, s'expedix el present edicte per tal que els servisca de notificació de forma deguda.  
  
Orihuela, 23 de gener de 2013.- El secretari judicial: Julio Vila Llácer.